b"\n_START_ARTICLE_\nAcerola\n_START_SECTION_\nDistribuci\xc3\xb3\n_START_PARAGRAPH_\nM. emarginata es pot trobar als Estats Units, m\xc3\xa9s espec\xc3\xadficament al sud de Florida i a la part baixa de la vall de Rio Grande a Texas), a M\xc3\xa8xic, Am\xc3\xa8rica central, el Carib i a Am\xc3\xa8rica del sud fins al Per\xc3\xba i Bahia al Brasil. Es cultiva als tr\xc3\xb2pics i subtr\xc3\xb2pics de tot el m\xc3\xb3n incloent les illes Can\xc3\xa0ries, Ghana, Eti\xc3\xb2pia, Madagascar, Zanz\xc3\xadbar, Sri Lanka, Taiwan, \xc3\x8dndia, Java, Hawaii, i Austr\xc3\xa0lia.\n_START_SECTION_\nDescripci\xc3\xb3\n_START_PARAGRAPH_\nArbret o arbust amb un tronc petit, normalment fa de 2 a 3 m d'alt per\xc3\xb2 pot arribar a 6 m._NEWLINE_Les fulles s\xc3\xb3n simples ovades-lanceolades de 2 a 8 cm de llarg. Les flors s\xc3\xb3n bisexuals d'1 a 2 cm de di\xc3\xa0metre rosades o vermelles El fruit \xc3\xa9s una drupa vermella brillant d'1 a 3 cm de di\xc3\xa0metre amb llavors triangulars.\n_START_SECTION_\nUsos\n_START_PARAGRAPH_\nEls fruits s\xc3\xb3n comestibles, amb molta m\xc3\xa9s vitamina C que les taronges (1.677.6\xc2\xa0mg per 100 g de fruit)."